CELEX: 32020R0448
Language: lt
Date: 2019-12-17 00:00:00
Title: Komisijos deleguotasis reglamentas (ES) 2020/448 2019 m. gruodžio 17 d. kuriuo dėl ne biržos išvestinėms finansinėms priemonėms, susijusioms su tam tikrais paprasto, skaidraus ir standartizuoto pakeitimo vertybiniais popieriais sandoriais rizikos draudimo tikslais, taikomos tvarkos iš dalies keičiamas Deleguotasis reglamentas (ES) 2016/2251 (Tekstas svarbus EEE)

27.3.2020   
               
               
                  LT
               
               
                  Europos Sąjungos oficialusis leidinys
               
               
                  L 94/8
               
            
         KOMISIJOS DELEGUOTASIS REGLAMENTAS (ES) 2020/448
         2019 m. gruodžio 17 d.
         kuriuo dėl ne biržos išvestinėms finansinėms priemonėms, susijusioms su tam tikrais paprasto, skaidraus ir standartizuoto pakeitimo vertybiniais popieriais sandoriais rizikos draudimo tikslais, taikomos tvarkos iš dalies keičiamas Deleguotasis reglamentas (ES) 2016/2251
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. liepos 4 d. Europos Parlamento ir Tarybos reglamentą (ES) Nr. 648/2012 dėl ne biržos išvestinių finansinių priemonių, pagrindinių sandorio šalių ir sandorių duomenų saugyklų (1), ypač į jo 11 straipsnio 15 dalį,
         kadangi:
         
                     (1)
                  
                  
                     Europos Parlamento ir Tarybos reglamento (ES) 2017/2402 (2) 42 straipsnio 3 dalimi iš dalies pakeista Reglamento (ES) Nr. 648/2012 11 straipsnio 15 dalis. Tas pakeitimas padarytas siekiant užtikrinti, kad tiek, kiek tai susiję su garantinės įmokos reikalavimais, taikomais ne biržos išvestinėms finansinėms priemonėms, kurių tarpuskaitos pagrindinė sandorio šalis neatlieka, su padengtosiomis obligacijomis ir pakeitimo vertybiniais popieriais sandoriais susijusioms išvestinėms finansinėms priemonėms būtų taikoma ta pati tvarka. Kadangi Komisijos deleguotasis reglamentas (ES) 2016/2251 (3) yra grindžiamas Reglamento (ES) Nr. 648/2012 11 straipsnio 15 dalimi, tas deleguotasis reglamentas turėtų būti iš dalies pakeistas, kad juo būtų atsižvelgta į Reglamento (ES) Nr. 648/2012 11 straipsnio 15 dalies pakeitimą ir dėl to į jį būtų įtrauktos taisyklės dėl ne biržos išvestinių finansinių priemonių sutarčių, kurių tarpuskaitos pagrindinė sandorio šalis neatlieka ir kurias specialios paskirties pakeitimo vertybiniais popieriais subjektas yra sudaręs dėl pakeitimo vertybiniais popieriais, rizikos mažinimo būdų;
                  
               
                     (2)
                  
                  
                     pagal iš dalies pakeistą Reglamento (ES) Nr. 648/2012 11 straipsnio 15 dalį tokiomis taisyklėmis dėl ne biržos išvestinių finansinių priemonių sutarčių, kurių tarpuskaitos pagrindinė sandorio šalis neatlieka ir kurias specialios paskirties pakeitimo vertybiniais popieriais subjektas yra sudaręs dėl pakeitimo vertybiniais popieriais, rizikos mažinimo būdų turėtų būti atsižvelgta į kliūtis, su kuriomis tie specialios paskirties pakeitimo vertybiniais popieriais subjektai susiduria pateikdami įkaitą. Kadangi specialios paskirties pakeitimo vertybiniais popieriais subjektai dėl savo struktūros paprastai neturi perteklinio likvidumo, jie turi mažiau turto, kuris galėtų būti panaudotas pasikeitimui įkaitu. Ta kliūtis trukdo specialios paskirties pakeitimo vertybiniais popieriais subjektams keistis įkaitu tokiu būdu, kuris visiškai atitiktų Deleguotojo reglamento (ES) 2016/2251 reikalavimus. Todėl esant konkrečioms sąlygoms specialios paskirties pakeitimo vertybiniais popieriais subjektams dėl paprasto, skaidraus ir standartizuoto (toliau – PSS) pakeitimo vertybiniais popieriais sandorio neturėtų būti taikomas reikalavimas pateikti įkaitą. Tai specialios paskirties pakeitimo vertybiniais popieriais subjektams, susijusiems su PSS pakeitimo vertybiniais popieriais sandoriu, suteiktų tam tikro lankstumo ir kartu užtikrintų, kad jų sandorio šalims kylanti rizika būtų apribota. Tačiau specialios paskirties pakeitimo vertybiniais popieriais subjektų, susijusių su PSS pakeitimo vertybiniais popieriais sandoriu, teisė gauti įkaitą iš savo sandorio šalių ir vėliau suėjus terminui jį grąžinti nėra ribojama. Todėl specialios paskirties pakeitimo vertybiniais popieriais subjektų, susijusių su PSS pakeitimo vertybiniais popieriais sandoriu, sandorio šalys yra įpareigotos pateikti kintamąją garantinę įmoką pinigais. Joms turėtų būti suteikta teisė atgauti jos dalį ar visą sumą, o specialios paskirties pakeitimo vertybiniais popieriais subjektai turėtų būti įpareigoti tik rinkti gaunamas kintamąsias garantines įmokas pinigais arba pateikti kintamąsias garantines įmokas, lygias gautai sumai pinigais. Tai atitinka Reglamento (ES) 2017/2402 41 konstatuojamąją dalį, kurioje nurodomas poreikis užtikrinti su padengtosiomis obligacijomis susijusių išvestinių finansinių priemonių ir su pakeitimu vertybiniais popieriais susijusių išvestinių finansinių priemonių traktavimo nuoseklumą tarpuskaitos prievolės ir garantinės įmokos reikalavimų ne biržos išvestinėms finansinėms priemonėms, kurioms netaikoma pagrindinės sandorio šalies tarpuskaita, atžvilgiu;
                  
               
                     (3)
                  
                  
                     todėl Deleguotasis reglamentas (ES) 2016/2251 turėtų būti atitinkamai iš dalies pakeistas;
                  
               
                     (4)
                  
                  
                     šis reglamentas grindžiamas techninių reguliavimo standartų projektais, kuriuos Europos bankininkystės institucija, Europos draudimo ir profesinių pensijų institucija ir Europos vertybinių popierių ir rinkų institucija pateikė Komisijai;
                  
               
                     (5)
                  
                  
                     Europos bankininkystės institucija, Europos draudimo ir profesinių pensijų institucija ir Europos vertybinių popierių ir rinkų institucija dėl techninių reguliavimo standartų projektų, kuriais pagrįstas šis reglamentas, surengė atviras viešas konsultacijas, išnagrinėjo galimas susijusias sąnaudas ir naudą ir paprašė Bankininkystės suinteresuotųjų subjektų grupės, įsteigtos pagal Europos Parlamento ir Tarybos reglamento (ES) Nr. 1093/2010 (4) 37 straipsnį, Draudimo ir perdraudimo suinteresuotųjų subjektų grupės bei Profesinių pensijų suinteresuotųjų subjektų grupės, įsteigtų pagal Europos Parlamento ir Tarybos reglamento (ES) Nr. 1094/2010 (5) 37 straipsnį, ir Vertybinių popierių ir rinkų suinteresuotųjų subjektų grupės, įsteigtos pagal Europos Parlamento ir Tarybos reglamento (ES) Nr. 1095/2010 (6) 37 straipsnį, pateikti nuomonę;
                  
               PRIĖMĖ ŠĮ REGLAMENTĄ:
         
            1 straipsnis
            Deleguotojo reglamento (ES) 2016/2251 pakeitimas
            Į Deleguotąjį reglamentą (ES) 2016/2251 įterpiamas 30a straipsnis:
            
               
                  „30a straipsnis
                  
                  Išvestinėms finansinėms priemonėms, susijusioms su pakeitimo vertybiniais popieriais sandoriais rizikos draudimo tikslais, taikoma tvarka
                  
                     1.   Nukrypdamos nuo 2 straipsnio 2 dalies, tais atvejais, kai tenkinamos šio straipsnio 2 dalies sąlygos, sandorio šalys savo rizikos valdymo procedūrose dėl ne biržos išvestinių finansinių priemonių sandorių, kuriuos specialios paskirties pakeitimo vertybiniais popieriais subjektas yra sudaręs dėl pakeitimo vertybiniais popieriais, kaip apibrėžta Europos Parlamento ir Tarybos reglamento (ES) 2017/2402 (*1) 2 straipsnio 1 punkte, atitinkančio Reglamento (ES) Nr. 648/2012 4 straipsnio 5 dalies sąlygas, gali nurodyti, kad:
                     
                                 a)
                              
                              
                                 specialios paskirties pakeitimo vertybiniais popieriais subjektas neteikia kintamosios garantinės įmokos, tačiau kintamoji garantinė įmoka pinigais renkama iš jo sandorio šalies ir suėjus terminui grąžinama jo sandorio šaliai;
                              
                           
                                 b)
                              
                              
                                 pradinė garantinė įmoka nepateikiama ir nerenkama.
                              
                           
                  
                     2.   1 dalis taikoma, jei įvykdomos visos šios sąlygos:
                     
                                 a)
                              
                              
                                 sandorio šalies, sudariusios ne biržos išvestinių finansinių priemonių sutartį su specialios paskirties pakeitimo vertybiniais popieriais subjektu dėl pakeitimo vertybiniais popieriais, eiliškumas yra bent toks pats kaip ir pakeitimo vertybiniais popieriais didžiausio prioriteto vertybinio popieriaus turėtojų eiliškumas, jeigu sandorio šalis nėra nei įsipareigojimų nevykdanti šalis, nei paveikta šalis;
                              
                           
                                 b)
                              
                              
                                 specialios paskirties pakeitimo vertybiniais popieriais subjektui dėl pakeitimo vertybiniais popieriais sandorio, su kuriuo susieta ne biržos išvestinių finansinių priemonių sutartis, nuolatos taikomas pakeitimo vertybiniais popieriais didžiausio prioriteto obligacijos kredito vertės didinimo lygis, lygus bent 2 % neapmokėtų obligacijų;
                              
                           
                                 c)
                              
                              
                                 užskaitos grupėje nėra ne biržos išvestinių finansinių priemonių sutarčių, nesusijusių su pakeitimu vertybiniais popieriais.
                              
                           
               
            
         
         
            2 straipsnis
            Įsigaliojimas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. gruodžio 17 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 201, 2012 7 27, p. 1.
         
            (2)  2017 m. gruodžio 12 d. Europos Parlamento ir Tarybos reglamentas (ES) 2017/2402, kuriuo nustatoma bendroji pakeitimo vertybiniais popieriais sistema ir sukuriama specialioji paprasto, skaidraus ir standartizuoto pakeitimo vertybiniais popieriais sistema, ir iš dalies keičiamos direktyvos 2009/65/EB, 2009/138/EB ir 2011/61/ES bei reglamentai (EB) Nr. 1060/2009 ir (ES) Nr. 648/2012 (OL L 347, 2017 12 28, p. 35).
         
            (3)  2016 m. spalio 4 d. Komisijos deleguotasis reglamentas (ES) 2016/2251, kuriuo Europos Parlamento ir Tarybos reglamentas (ES) Nr. 648/2012 dėl ne biržos išvestinių finansinių priemonių, pagrindinių sandorio šalių ir sandorių duomenų saugyklų papildomas ne biržos išvestinių finansinių priemonių sutarčių, kurių tarpuskaitos pagrindinė sandorio šalis neatlieka, rizikos mažinimo būdų techniniais reguliavimo standartais (OL L 340, 2016 12 15, p. 9).
         
            (4)  2010 m. lapkričio 24 d. Europos Parlamento ir Tarybos reglamentas (ES) Nr. 1093/2010, kuriuo įsteigiama Europos priežiūros institucija (Europos bankininkystės institucija), iš dalies keičiamas Sprendimas Nr. 716/2009/EB ir panaikinamas Komisijos sprendimas 2009/78/EB (OL L 331, 2010 12 15, p. 12).
         
            (5)  2010 m. lapkričio 24 d. Europos Parlamento ir Tarybos reglamentas (ES) Nr. 1094/2010, kuriuo įsteigiama Europos priežiūros institucija (Europos draudimo ir profesinių pensijų institucija), iš dalies keičiamas Sprendimas Nr. 716/2009/EB ir panaikinamas Komisijos sprendimas 2009/79/EB (OL L 331, 2010 12 15, p. 48).
         
            (6)  2010 m. lapkričio 24 d. Europos Parlamento ir Tarybos reglamentas (ES) Nr. 1095/2010, kuriuo įsteigiama Europos priežiūros institucija (Europos vertybinių popierių ir rinkų institucija) ir iš dalies keičiamas Sprendimas Nr. 716/2009/EB bei panaikinamas Komisijos sprendimas 2009/77/EB (OL L 331, 2010 12 15, p. 84).